paragraph_text: Prema etičkom konzekvencijalizmu, ispravnost djelovanja prosuđuje se prema stvarnim ili očekivanim posljedicama radnji. Konzekvencijalizam je teleološka etika, usmjerena na cilj, a jedan je od njegovih oblika i utilitarizam. Za deontologe (Immanuel Kant), dužnost prethodi vrijednosti i neovisna je o njima. Etika vrlina pak u središte stavlja vrlinu i karakter i traži odgovore na pitanja "Kako treba živjeti?", "Kakva osoba treba biti?".